Contingut

# Disposició complexa de text

Defineix les opcions per a documents amb disposicions complexes de text.

Per a accedir a aquesta ordre...

Trieu LibreOffice ▸ Preferències Eines ▸ Opcions ▸ Llengües i configuracions locals ▸ General ▸ Disposició complexa de text.

Llengües que utilitzen la disposició complexa de text

## Comprovació de la seqüència

En llengües com el tailandès, les regles especifiquen que determinats caràcters no estan permesos al costat d'altres caràcters. Si la comprovació d'entrada de seqüència (SIC) està habilitada, el LibreOffice no permetrà les combinacions de caràcters prohibides per alguna regla lingüística.

### Utilitza la comprovació de la seqüència

Activa la comprovació de la seqüència d'entrada per a llengües com el tailandès.

### Restringit

Evita l'ús i la impressió de combinacions de caràcters no vàlides.

## Control del cursor

Seleccioneu el tipus de moviment del cursor de text i de la selecció de text per a text mixt (direcció de text de dreta a esquerra barrejat amb direcció d'esquerra a dreta).

### Lògic

Si premeu la tecla de fletxa dreta el cursor de text es mou cap al final del text actual. Si premeu la tecla de fletxa esquerra el cursor de text es mou cap al principi del text actual.

### Visual

Si premeu la tecla de fletxa dreta el cursor de text es mou cap a la dreta. Si premeu la tecla de fletxa esquerra el cursor de text es mou cap a l'esquerra.

## Opcions generals

### Numerals (només en text)

Selecciona el tipus de numerals que s'utilitzen en textos, textos d'objectes, camps i controls per a tots els mòduls del LibreOffice. L'únic element no afectat és el contingut de les cel·les del LibreOffice Calc.

- Arabic: All numbers are shown using Arabic numerals (1, 2, 3..). This is the default.

- Eastern Arabic: All numbers are shown using Eastern Arabic numerals (١‎, ٢‎, ٣...).

- System: All numbers are shown using Arabic or Eastern Arabic numerals, according to the locale settings defined by your system locale.

- Context: Numbers are shown using Arabic, Eastern Arabic or other numerals, according to the locale settings defined by the context: surrounding text or character format. Digits can then be rendered in other languages (Amharic, Burmese, Odia, etc.).

Aquest paràmetre no es desa al document, sinó a la configuració del LibreOffice.